title: "Tinem"
text: "\n\nTinem es en T\u0113rp \u00fcp Uast-S\u00f6l. Hat liit uastern direkt achter Weesterl\u00f6n en jert sent di 1. Januwaari fan 2009 t\u00f6 di Gimiindi S\u00f6l.\nDit Hiili jert t\u00f6 di Krais Nuur\u0111friisl\u00f6n, wat t\u00f6't Bundsl\u00f6n Sleeswig-Holstiin jert.\n\nNaam\n\"Tinem\" es t\u00f6hopset fan \"Tins\" wat sa fuul \u00fcs Zinsen of Stj\u00fc\u00fcren jit. Dat Jening \"-em\" staant fuar Plaats (D\u00fctsk sa fuul \u00fcs \"Ort\").\nJerer skel't sa wesen wiis, dat di S\u00f6lringer \u00f6n di Tinem Borig jaar \"Skat en Tinsi\" bitaali maast, en diaraur jeft et forskelig Tialen en Staatjis.\n\nBid\u00fc\u00fcting \u00f6n ualing Tiren\nDi S\u00f6lring K\u0113mpers en K\u00f6ningen skel bi Tinem Borig raaket haa, fuar Ting t\u00f6 hual of langs t\u00f6 gung, wan Krich wiar. \nHat jeft jit \u00fc\u0111er Tialen aur di K\u0113mpers, hur di raaket haa skel, man sa fuul es wes:\nHat jeft bit\u00f6 Tinem Borig en Straat, wat \"K\u00f6nigskamp\" jit, en des Naam giar \u00fcp des Varianti t\u00f6beek. \nFuar des Tialen spreekt uk, dat Tinem sa temelk \u00f6n di Meren fan S\u00f6l liit.\n\nTinem sent 1970\n\nWertskep\n\nTinem liit mal zentr\u0101l:\nDeling es di Flugplaats ek olter fiir fan di K\u00f6nigskaamp en Tinem Borig, en di forskelig Iirsenbaanen stair jaar Loks en Wainer \u00f6n Tinem hen, wan di ek br\u00fckt uur.\nWan di Autotoch omdrai skel, da k\u00f6\u00f6rt hi naa Tinem en we\u0111er t\u00f6beek naa Weesterl\u00f6n. San Trum es man uk ombi 500 m l\u00fcng. Wan hi we\u0111er \u00f6n Weesterl\u00f6n es, da k\u00f6\u00f6r di Lokomotiiwen jit jens trinjom di Toch naa Tinem en t\u00f6beek, dat jat uasterfuar di Toch kum.\nDat Giwerbi fan S\u00f6l fent Plaats \u00f6n Tinem, wan em Kraam fuar t\u00f6 Bech haa wel, skel em diar hen.\n\nDi jerst Superm\u00e4rkti wiar \u00f6n Tinem, en \u00f6n di soowentiger Jaaren skel Weesterl\u00f6n langsen niisgiirig \"aur di Telerrand\" gl\u00fc\u00fcret haa, dat di nii Gimiindi Sylt-Ost sa fuul Stj\u00fc\u00fcren diarfan fing.\n\nLij Gimiindi giar gurt Wertskep\nTinem es dit jest T\u0113rp, hur di nii Gimiindi sa wat \u00fcs jaar \"Gro\u00dfstadtambitsjoonen\" weeget: En wit T\u0113rpsskelt, j\u00fcst \u00fcs \u00f6n di gurt Staten.\n\nHat sjocht man sa \u00fct, \u00fcs wan em uk Tinem ek f\u00f6rter me \"Taust-Uuningen\" techtbech wel: \u00dcp't hiili Ail\u00f6n uur fuar't miist \u00f6frewen en \u00fcp dit L\u00f6n nii becht. - Fuar't Miist uur dit nii H\u00fcs wat gurter of heer hok muar H\u00fcsd\u00fc\u00fcren.\n\nFuar Baarilir\n\nFuar di Baarilir es Tinem mesken bluat interesant, wan em ek sa fuul ee\u0111er sin Uuning of R\u00fcm luket, man gau t\u00f6 Str\u00f6n kum wel. \u00d6n Tinem staan ek muar fuul ual H\u00fcsen. Dat T\u0113rp wukset hent\u00f6 Weesterl\u00f6n, en dit weeget h\u00f6m uk \u00f6n di Bechningen en Straaten diar.\nDi Wai t\u00f6 Str\u00f6n of Dik es bluat ombi 3 km, wat em gur me Rad skafi ken, en diar sen hok Radwaien, wat s\u00fc\u0111ern bi Tinem en Weesterl\u00f6n forbi gung. \n\u00d6n di S\u00fc\u0111ersir jeft et en Campingplaats, diar mesken di iinfachst Wai es, \u00f6n Tinem Forhaaling t\u00f6 fo.\nTinem es fuar't miist wert, t\u00f6 biluki, hur niin H\u00fcsen staan. Dit es fuar't miist di S\u00fc\u0111ersir, hur fan di Koog, diar 1937 me di Dik kemen es, en dailk M\u0113rskl\u00f6nskep t\u00f6 finj es. \n\u00d6n des Huk sen uk di Radwaien, hur't \u00fct gair, hent\u00f6 di Dik en aur di Dik fan Raantem-Beken.\n\nDi Tinem Borig es ek bluat fuar Arch\u00e4oloogen wert en luki jens hen. \u00d6n di dr\u00fcger Muunen \u00f6n Somer ken em diar waker \u00f6n di Senskiin sit; en Radwai giar man j\u00fcst diar langs. Hent\u00f6  Oktoober uur't diar we\u0111er m\u0113rsk, aurdat dat Rijnweeter aaftinoch staan blift. Da ken em diar jit fain spatsiari gung.\n\nLuki uk jir / Futnooten\n Teenkstairen \u00f6n Tinem \n Tinem-Borig\n \u00dc\u0111er T\u0113rper en Gimiinden \u00fcp S\u00f6l"